El Festival de cinema de Paterna preestrena “HollyBlood”
07/07/2022

# El Festival de cinema de Paterna preestrena “HollyBlood”

[![El Festival de cinema de Paterna preestrena “HollyBlood”](/images/noticias/2022/7/8183/8183_lg.jpg)](/images/noticias/2022/7/8183/8183_lg.jpg)

07.07.2022

*   El Festival de Cinema Antonio Ferrandis, juntament amb els cinemes Kinépolis València, acolliran dimarts que ve, 12 de juliol la preestrena de la comèdia juvenil “HollyBlood”.
*   La projecció comptarà amb la presència del seu director, Jesús Font i del seu protagonista, l'actor Óscar Casas.

El Festival de Cinema Antonio Ferrandis, juntament amb els cinemes Kinépolis València, acolliran el proper dimarts, 12 de juliol la preestrena de la comèdia juvenil “HollyBlood”.

La projecció comptarà amb la presència del seu director, Jesús Font (El comissari) i del seu protagonista, l'actor Óscar Casas (Els Rodríguez i el més enllà).

Javi (Oscar Casas) és un adolescent normal que només té ulls per a Sara, la seua companya de classe enganxada a la saga literària de vampirs “HollyBlood”. Una sèrie d'imprevistos i malentesos fan que Sara crega que Javi és un vampir sobrenatural. Tot es complica quan ells dos, al costat d'altres companys de classe, hagen d'enfrontar-se a una antiga i maligna amenaça que habita en el seu institut.

Rodada en diferents localitzacions de la Comunitat Valenciana i la ciutat de València, “HollyBlood” arribarà als cinemes el 22 de juliol.

Les Preestrenes del Festival Antonio Ferrandis, organitzats per l'Ajuntament de Paterna i Kinépolis, amb la col·laboració de Consultia Business Travel, ajuden a consolidar la connexió entre València i els principals noms que integren el cinema espanyol a través de diferents preestrenes i presentacions especials.